

|  |
| --- |
| ΕΛΛΗΝΙΚΗ ΔΗΜΟΚΡΑΤΙΑ Θεσσαλονίκη: 09-04-2021  |
| ΝΟΜΟΣ ΘΕΣΣΑΛΟΝΙΚΗΣ ΝΠΔΔ ΔΗΜΟΥ ΘΕΣΣΑΛΟΝΙΚΗΣ |
| ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) ΔΗΜΟΥ ΘΕΣΣΑΛΟΝΙΚΗΣΔιεύθυνση: Β. Όλγας 148 Τ.Κ.54645Τηλ:2310550989 & 2310519584 |

 Email: kapidthes@yahoo.gr

**ΔΕΛΤΙΟ ΤΥΠΟΥ**

 Ο Δήμος Θεσσαλονίκης συνεχίζει τη μεταφορά ευάλωτων πολιτών στα εμβολιαστικά κέντρα, ώστε να να εμβολιαστούν κατά της covid-19.

“Στο πλαίσιο σχετικής κατεύθυνσης που δόθηκε από τον Δήμαρχο Θεσσαλονίκης, Κωνσταντίνο Ζέρβα, προχωρήσαμε στην οργάνωση ενός προγράμματος, ώστε να διευκολύνουμε ευάλωτους συμπολίτες μας, οι οποίοι είτε λόγω οικονομικών είτε λόγω άλλης φύσης προβλημάτων δεν έχουν τη δυνατότητα να μετακινηθούν με ιδία μέσα στα εμβολιαστικά κέντρα. Στόχος μας είναι να θωρακίσουμε την υγεία των συμπολιτών μας, των μοναχικών ηλικιωμένων, των ατόμων με αναπηρίες και των ανθρώπων που αντιμετωπίζουν σοβαρά προβλήματα. ***Κανείς μόνος. Κανείς αβοήθητος****.* Αυτή είναι η μέριμνά μας”, ανέφερε σχετικά ο Αντιδήμαρχος Ανάπτυξης Δημοτικών Κοινοτήτων και Κέντρων Εξυπηρέτησης Πολιτών, Στέλιος Λιακόπουλος.

 Για την υλοποίηση του προγράμματος μεταφοράς ευάλωτων πολιτών στα εμβολιαστικά κέντρα αξιοποιείτε το προσωπικό του “Βοήθεια στο Σπίτι” και του Κ.Α.Π.Η. και χρησιμοποιούνται δύο οχήματα κι ένα ειδικό όχημα, λεωφορείο ΑΜΕΑ, για τη μετακίνηση ατόμων με αναπηρίες.

Οι πολίτες που δεν έχουν τη δυνατότητα να μετακινηθούν με ιδία μέσα στα εμβολιαστικά κέντρα μπορούν να απευθύνονται στα τηλέφωνα 2310 521576, 2310 519584 και 2310 550989, Δευτέρα με Παρασκευή και ώρες από τις 07:30 έως τις 14:30, εκτός αργιών.

 Οι ενδιαφερόμενοι πρέπει να δηλώσουν την ημέρα και την ώρα του ραντεβού, καθώς και το εμβολιαστικό κέντρο, ώστε να διευκολυνθεί ο προγραμματισμός.